พอดีกินยาคุมได้สองแผงแล้วค่ะ ตอนแผงแรกกินหมด ประจำเดือนมาตามปกติ ประมาณวันที่สองก็มาแล้ว แต่พอหมดแผงสอง ตอนนี้ยังไม่มาเลยค่ะ กินยาเม็ดสุดท้ายหมดมาสี่วันแล้ว จะท้องมั้ยคะ แต่ว่าแผงแรกกินของยาส แล้วแผงที่สองเปลี่ยนมากินของไดแอน มันจะมีผลต่อประจำเดือนมั้ยคะ เรื่องเพศสัมพันธ์ มีอะไรกับแฟนป้องกันตลอดค่ะ มีล่าสุดคือวันที่ยาคุมหมดแผงวันแรก
สวัสดีค่ะ ยาคุมกำเนิดยี่ห้อ yaz เป็นยาคุมชนิด 28 เม็ด ซึ่งเป็นเม็ดที่มีฮอร์โมน 24 เม็ด และเม็ดที่ไม่มีฮอร์โมน 4 เม็ด ซึ่งโดยปกติ ประจำเดือนมักจะมาเมื่อทานถึงเม็ดที่ 25-26 ค่ะ และเมื่อทานจนครบ 28 เม็ดแล้ว ก็ต้องเริ่มทานแผงใหม่ต่อทันที ไม่มีการเว้นระยะค่ะทั้งนี้ หากได้ทานยาคุมยี่ห้อ Diane ต่อ ซึ่งมี 21 เม็ด โดยเป็นเม็ดที่มีฮอร์โมนทั้งหมด เมื่อทานครบ 21 เม็ดแล้ว ก็ต้องเว้นระยะไป 7 วัน ก่อนที่จะเริ่มทานยาคุมแผงใหม่ โดยประจำเดือนก็มักจะมาเมื่อเว้นไปได้ 2-4 วันค่ะหากเว้นระยะมาได้ 4 วันแล้ว ยังไม่มีประจำเดือนมา แนะนำควรรอให้ครบ 7 วันก่อน หากยังไม่มีประจำเดือนมาอีก ก็ให้ตรวจหาการตั้งครรภ์ดูค่ะ แต่หากในกรณีที่ไม่ได้เว้นระยะ แล้วเริ่มทานแผงใหม่ต่อไปเลยเมื่อทานครบ 21 เม็ด ก็ย่อมจะไม่มีประจำเดือนมาค่ะ